Diari Oficial de la Generalitat Valenciana


Sumari del DOGV 6161, del 09-12-2009 (2009/13744)

RESOLUCIÓ d'1 de desembre de 2009, de la Conselleria de Solidaritat i Ciutadania, per la qual es concedix el Premi Valencià a la Solidaritat i el Voluntariat corresponent a l'edició de l'any 2009.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6161

Data del DOGV
:   09-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13721


Data del document
:   01-12-2009

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ d'1 de desembre de 2009, de la Conselleria de Solidaritat i Ciutadania, per la qual es concedix el Premi Valencià a la Solidaritat i el Voluntariat corresponent a l'edició de l'any 2009. [2009/13317]  
Per Orde 2 de setembre de 2009, de la Conselleria d'Immigració i Ciutadania (DOCV núm. 6.099 de 10 de setembre de 2009) es va convocar el Premi Valencià a la Solidaritat i el Voluntariat corresponent a l'edició de l'any 2.009 en els seus sis àmbits: a) Voluntariat Social, b) Voluntariat d'Integració, c) Voluntariat Cultural i Educatiu, d) Voluntariat Mediambiental, e) Voluntariat d'Emergències, f) Voluntariat de Cooperació Internacional.  
D'acord amb el que disposa l'article 7 de l'orde de convocatòria, el jurat es va reunir a l'efecte de realitzar la valoració i l'estudi de les candidatures presentades, emetent veredicte vinculant en cada un dels àmbits del voluntariat i elevant este veredicte al conseller de Solidaritat i Ciutadania.  
Per raó això, i d'acord amb el que establix l'article 8 de l'Orde de la present convocatòria, resolc:  
Primer  
Concedir el Premi Valencià a la Solidaritat i el Voluntariat en la seua edició de 2009, a les entitats i/o persones que a continuació es relacionen.  
Àmbit social, en el qual es reconeix l'Associació Iniciatives Solidàries per haver-se distingit al llarg de l'any 2009 per les accions voluntàries dirigides a l'atenció integral de jóvens en risc d'exclusió.  
Àmbit cultural i educatiu, en el qual es reconeix ex aequo la Federació Provincial d'Associacions Democràtiques de Pensionistes i Jubilats de la UDP València i la Federació Provincial de Jubilats i Pensionistes UDP d'Alacant, per haver-se distingit al llarg de l'any 2.009 per la seua Escola de Formació de Persones Majors Actives i la formació a directius, així com la realització de seminaris i tallers de diferent índole.  
Àmbit de cooperació internacional, en el qual es reconeix Vicente Ferrer Moncho per la seua trajectòria personal dedicada al foment del desenrotllament econòmic, cultural, educatiu i de salut dels països més desfavorits.  
Segon  
D'acord amb el que disposa l'article 8 de l'Orde de 2 de setembre de 2009, el Premi es donarà a conéixer en l'acte públic que es realitzarà amb motiu de la celebració del Dia Internacional del Voluntariat com a mitjà de difusió i reconeixement social de la labor realitzada per les entitats premiades.  
Contra esta resolució, que posa fi a la via administrativa, els interessats poden interposar, potestativament, recurs de reposició davant del mateix òrgan que l'ha dictat, en el termini d'un mes, comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, en la redacció que dóna la Llei 4/1999, de 13 de gener, o bé recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.   
València, 1 de desembre de 2009.- El conseller de Solidaritat i Ciutadania: Rafael Blasco Castany.